Seleccións galegas masculinas e femininas do Euro Gaelic Football Cup 2022.
Selección galega de fútbol gaélico no encontro contra Bretaña no 2012.
A **selección de fútbol gaélico de Galicia** é o equipo de fútbol gaélico recoñecido pola Asociación Atlética Gaélica que representa a Galicia nos campionatos internacionais deste deporte.

A selección de fútbol gaélico é a primeira selección deportiva galega que compite de xeito oficial nun torneo internacional.

Galicia - Bretaña de 2012.

Historia
--------

En xullo de 2012, da man de Siareiras Galegas, xogouse o primeiro partido da selección galega, nun encontro disputado en Narón contra a Selección Bretoa vencendo no primeiro partido entre dous combinados nacionais.
En agosto de 2013 a Selección Galega devolveu a visita a Selección Bretoa con motivo do Festival Interceltico de Lorient, desta vez a selección caeu derrotada.

No 2015, as seleccións galegas masculina e feminina participaron no Campionato do Mundo de Fútbol Gaélico nos Emiratos Árabes Unidos, a primeira edición desta competición da historia. A selección galega masculina proclamouse subcampioa do mundo. A selección feminina chegaou ata as semifiniais e caeu ante Oriente Medio.

No campionato EuroGames 2018 (campionato europeo de seleccións de fútbol gaélico) xogado en Lorient no mes de agosto , o equipo feminino acadou a primeira praza vencendo na final a Francia por 28 puntos a 24. A selección masculina acadou a segunda posición no campionato perdendo na final xogada tamén ante Francia (10-15).

Resultados
----------

| Data | Lugar | Equipo Local | Equipo Visitante | Resultado | Goleadores |
| --- | --- | --- | --- | --- | --- |
| 20-07-2012 | Narón, A Coruña | Galicia Galicia |  Bretaña | 5-8(23) - 3-8(17)​ | Miragaya (2-0) Óscar Rodríguez (1-1) Carlos Seco (1-1) Isaac Xubín (1-0) Alberto Méndez (0-2) Julián Díaz (0-1) Pedro Alberte Aguado (0-1) Martín Fernández (0-1) Pablo Fuentes (0-1) |
| 11-08-2013 | Lorient, Bretaña | Galicia Galicia |  Bretaña | 3-12(18)​ - 1-8(11) |  |
| 09-08-2014 | A Estrada, Pontevedra | Galicia Galicia |  Combinado Madrid | 11-11(44) - 2-13(19) |  |
| 04-10-2014 | O Grove, Pontevedra | Galicia Galicia |  Combinado Irlanda | (25) - (30) |  |
| 07-03-2015 | Doha, Abu Zabi | Galicia Galicia |  Suráfrica | (9) - (2) |  |
| 07-03-2015 | Doha, Abu Zabi | Galicia Galicia |  Arxentina | (6) - (10) |  |
| 07-03-2015 | Doha, Abu Zabi | Galicia Galicia | Oriente Medio | (9) - (2) |  |
| 08-03-2015 | Doha, Abu Zabi | Galicia Galicia |  Suráfrica | (12) - (5) |  |
| 08-03-2015 | Doha, Abu Zabi | Galicia Galicia |  Arxentina | (4) - (7) |  |
| 18-03-2017 | Ourense | Galicia Galicia |  Francia | (17) - (50) |  |

Notas
-----

1. ↑  Pardo, Miguel (7 de marzo de 2015). "Galicia debuta con tres vitorias no Mundial de fútbol gaélico". *Praza Pública*. Consultado o 8 de marzo de 2015.
2. ↑  Asociación Galega de Fútbol Gaélico
3. ↑  CRTVG (ed.). "Galicia, subcampioa do Mundo". Arquivado dende o orixinal o 02 de abril de 2015. Consultado o 8 de marzo de 2015.
4. ↑  "Le Festival Interceltique de Lorient est heureux d’accueillir l’Euro 2018 de Football Gaélique". Arquivado dende o orixinal o 13 de agosto de 2018. Consultado o 13 de agosto de 2018.
5. ↑  "Nova no Sermos Galiza". Arquivado dende o orixinal o 13 de agosto de 2018. Consultado o 13 de agosto de 2018.

Véxase tamén
------------

### Outros artigos

* Galería de imaxes de deporte en Galicia

### Ligazóns externas

* Páxina web